Deus ex machina
Deus ex machina ehk "jumal masinast" on võte, mida kasutati vanakreeka teatris. Lavamehhanismi abil laskus tragöödia lõpus alla jumal, kes andis loole tegevuse loogika seisukohast kunstliku, kuid müüdi poolt ette antud lahenduse. Vanakreeka tragöödiakirjanik Euripides kasutas deus ex machina't tihti lõpulahendusena, mille pärast teda on kritiseeritud.